നിയമസഭാ തെരഞ്ഞെടുപ്പ് ബിജെപി ബത്തേരിയിലെത്തിച്ചത് മൂന്നരക്കോടി രൂപ നിയമസഭാ തെരഞ്ഞെടുപ്പില് ബിജെപി ചെലവഴിച്ച കോടികളുടെ കണക്ക് കൈരളി ന്യൂസിന്. ബി ജെ പി ജില്ലാ ജനറല് സെക്രട്ടറി പ്രശാന്ത് മലവയല് ജില്ലാ പ്രസിഡന്റിന് നല്കിയ ഡിജിറ്റല് രേഖകളാണ് പുറത്തായത്. നിയമസഭാ തെരഞ്ഞെടുപ്പിന് മുന്നോടിയായി വയനാട് ബത്തേരി മണ്ഡലത്തില് മാത്രം ബിജെപി ചിലവഴിച്ചിരിക്കുന്നത് മൂന്നരക്കോടി രൂപയാണ്. എന്നാല് ബിജെപി തെരഞ്ഞെടുപ്പ് കമ്മീഷനില് നല്കിയത് 17 ലക്ഷത്തിന്റെ കണക്കുകള് മാത്രമാണ്. അമിത്ഷായുടെ സന്ദര്ശനത്തിന് വേണ്ടി മാത്രം 68,25000 രൂപ ചെലവഴിച്ചെന്ന് രേഖകളില് നിന്നും വ്യക്തമാണ്. അതേസമയം, വയനാട് മണ്ഡലത്തില് ബിജെപിയില് വീണ്ടും കൂട്ടരാജി. എസ് സി മോര്ച്ച ബത്തേരി നിയോജകമണ്ഡലം കമ്മറ്റിയും രാജിവെച്ചു. പ്രസിഡന്റ് വിശ്വനാഥന്റെ നേതൃത്വത്തില് 7 അംഗ കമ്മറ്റിയാണ് രാജിവെച്ചത്.